આ પવિત્ર મહાયજ્ઞ વિક્રમ સંવત ૧૯૩૦માં કરવામાં આવ્યો આ મહાયજ્ઞમાં વિશાળ ભક્ત સમુદાયે ભાગ લીધો. માલધારી સમાજની શ્રધ્ધા ભક્તિનાં દર્શન અનેરા અને દિવ્ય હતા સૌ ભક્તોએ પ્રસાદ અને યજ્ઞ દર્શન, સંતદર્શન, દેવદર્શનનો અણમોલ લ્હાવો લીધો અને સૌએ પોતાનું જીવન ધન્ય બનાવ્યું આવા મહાન અધ્યાત્મિક મહાપુરૂષ એવા પરમ પૂજ્ય મહંતશ્રી ભગવાનગિરિજી બાપુએ મઠની ઉતમસેવા અને વિકાસ સાથે પોતાના નામને અમર બનાવીને પોતાની જીવન લીલા સંકેલી સમાધિષ્ઠ બનાવ્યા. મહાયજ્ઞની પૂર્ણાહૂતિ પછી જ પોતાના જીવનદીપની પૂર્ણાહૂતિ કરનાર એવા પરમ પૂજ્ય વંદનીય મહંતશ્રી ભગવાનગિરિજી મહારાજશ્રીનો સ્વર્ગવાસ થયો, પવિત્ર સમય સાથે પવિત્ર સેવા કાર્યથી ઉતમ સમય મેળવી લીધો, ધન્ય હો આવા મહાસંતોને કે જેમણે પોતાના જીવનને તો ધન્ય કર્યું સાથે સાથે શિષ્ય-સેવક ગણને પણ ધન્ બનાવ્યા.